钦定古今图书集成/理学汇编/学行典/第198卷 > 贺孟南 张鸿猷
## 钦定古今图书集成/理学汇编/学行典/第198卷 > 贺孟南 张鸿猷

按《潮州府志》：“贺孟南，父国相，邑庠生。嘉靖三十九年，
流寇张斫手破三河，孟南父子俱被掠，分处各营。贼
绐曰：‘而父已杀’。”孟南恸哭，骂贼不绝口，遂遇害。崇祯
三年，流寇陈癞掠湖寮，知县李秀实檄乡兵保御
三河，推张馀刚为先锋。其子庠生鸿猷负戟前驱，馀
刚击贼，死之。鸿猷横槊直刺，杀数人，亦死。邑令痛悼，
颜其门曰《忠孝一门》云。